**UPUTSTVO ZA ZOLOŠKI VRT**

**15 posjetitelja na 100 m² u unutarnjem prostoru zoološkog vrta.** Maksimalni broj posjetilaca koji   
mogu istovremeno boraviti u zatvorenom dijelu prostora u zoološkom vrtu zavisi od neto površine.   
Najveći broj posjetitelja koji može istovremeno boraviti u zoološkom vrtu u unutrašnem prostoru je   
neto površina u kvadratnim metrima podijeljena s 7, što je 15 posjetitelja na 100 m² neto površine.   
Ako je teško odrediti neto površinu, može se najveći broj posjetilaca koji istovremeno smiju biti u   
zoološkom vrtu izračunati tako da se bruto površina podijeli s 15. Nakon što uđe maksimalno   
dozvoljen broj posjetilaca, daljnji ulasci su mogući tek kad netko od posjetilaca izađe, tj. na jednog   
koji izađe, jedan može ući.

**Ograničen broj ulaznica i održavanje fizičke distance.** Ograničenje broja posjetilaca može se postići na način da se na raspolaganje stavi onaj broj ulaznica koji odgovara najvećem broju posjetilaca koji mogu istodobno biti u zoološkom vrtu te da se ulazak reguliše na način da sljedeći posjetilac može ući tek kad netko iz prethodne skupine napusti prostor zoološkog vrta. Tokom boravka u zoološkom vrtu posjetitelji se moraju pridržavati mjere fizičke udaljenosti od 2 metra u odnosu na druge posjetitelje izuzev ako se radi o članovima iste porodice ili skupine.

**Maske za lice i fizička distanca za osoblje u kontaktu s kupcima.** Prodajno i uslužno osoblje i vodiči u   
zatvorenim prostorima, koji dolaze u kontakt licem u lice s kupcima dužni su nositi maske za lice i   
pridržavati se mjera fizičkog distanciranja. Prilikom interakcije s kupcem/posjetiteljem osoblje treba   
koristiti masku za lice koja obavezno prekriva i nos i usta. Svima treba stalno biti na raspolaganju   
dezinfekcijsko sredstvo kojim će redovito dezinficirati ruke. Ako je moguće, treba osigurati razmak od minimalno 2 metra između poslužitelja ili blagajnika i kupca prilikom izdavanja robe i plaćanja robe.   
Između naplate i posluživanja, zaposlenik mora dezinficirati ruke. Preporučuje se, ako je moguće, da   
se ugradi zaštitna pregrada na mjestu posluživanja odnosno na blagajni, koja će fizički odvojiti   
blagajnika od kupca. Ako ju je potrebno postaviti, pregrada mora biti napravljena od materijala   
otpornog na dezinficijense. Treba poticati beskontaktno plaćanje bankovnim karticama.

**Minimalni kontakt među djelatnicima različitih smjena.** Ako je moguće, treba organizirati rad dvokratno, na način da između prve i druge smjene bude barem sat vremena razmaka, što će se iskoristiti za čišćenje i dezinfekciju površina tijekom rutinskog čišćenja. Površine se dezinficiraju prebrisavanjem dezinficijensom koji ima virucidno djelovanje.

**Higijena ruku i dezinfekcija dodirnih površina.** Potrebno je osigurati dezinfekcijsko sredstvo za ruke   
kupaca i obavijesti za kupce te kontinuirano provoditi dezinfekciju površina koje se često diraju. Na   
ulazu u trgovinu ili drugi objekt unutar zoološkog vrta, treba kupcima biti osiguran dozator s dezinfekcijskim sredstvom za ruke i jasno istaknuta obavijest o obavezi   
dezinfekcije ruku pri ulasku. Također na ulazu treba biti jasno istaknuta obavijest o obavezi održavanja razmaka od minimalno 2 metra među kupcima te između kupaca i osoblja. Kvake i rukohvate na   
vratima te površine, rukohvata i ostale površine za koje se uoči da ih   
kupci često dodiruju trebaju se kontinuirano prebrisavati dezinficijensom koji ima virucidno   
djelovanje.